cyanic-selkie/wikianc huggingface dataset:
Δασικές πυρκαγιές στην Ελλάδα το 2007
Πυρκαγιά Πεντέλης (Ντράφι - Πολιτεία)
Ορισμένες μικρές εστίες της φωτιάς παρέμειναν ενεργές και το βράδυ της ίδιας μέρας, αλλά μέχρι το πρωί της επόμενης είχαν κατασβεσθεί. Η πυρκαγιά αυτή, σε συνδυασμό με τη μεγαλύτερης έκτασης πυρκαγιά στον Εθνικό Δρυμό της Πάρνηθας οδηγούν επιστήμονες στις εκτιμήσεις ότι το μικροκλίμα της Αθήνας θα χειροτερεύσει, αφού δύο φυσικοί πνεύμονες και ρυθμιστές της θερμοκρασίας του περιβάλλοντος καταστράφηκαν.
Πυρκαγιά Νομού Ηλείας
Το φονικότερο χτύπημα από τη μεγάλη καταστροφή του Αυγούστου του 2007 συντελέστηκε στο Νομό Ηλείας. Η φωτιά εκδηλώθηκε τις πρωινές ώρες της 24ης Αυγούστου, στη Ζαχάρω. Το πύρινο μέτωπο στο νομό Ηλείας κατέστρεψε έκταση μεγαλύτερη από 100 τετραγωνικά χιλιόμετρα (Σύμφωνα με την ευρωπαϊκή υπηρεσία EFFIS ειναι περίπου 450 χιλιάδες στρέμματα), με βάση ανεπίσημες πηγές, κατακαίοντας από άκρη σε άκρη το νομό. Τα χωριά Γεράκι Αμαλιάδας, Κρέστενα, Γρύλλος, Καϊάφα, Νεοχώρι, Βρεστό, Καλλιθέα, Σαμικό, Πλατιάνα, ο Δήμος Ζαχάρως, η Ανδρίτσαινα, το Κλινδιά, το Μουζάκι, το Γούμερο, το Φανάρι, η Πεύκη (Μπεντένι) Κολίρι και πλειάδα μικρότερων οικισμών επλήγησαν, καταστρέφοντας δασικές και οικιστικές εκτάσεις. Ακόμα, απειλούσε μέχρι και τον αρχαιολογικό χώρο της Ολυμπίας. Η καταστροφή όμως αφορούσε και κόστος σε ανθρώπινες ζωές. Μέχρι την 26η Αυγούστου είχαν καταγραφεί 37 θάνατοι εκ των οποίων 25 στο ίδιο χωριό στην Αρτέμιδα, ενώ εκφράζονταν και ανησυχίες για περισσότερους αγνοούμενους.
Για την πυρκαγιά καταδικάστηκαν οι: Χαράλαμπος Καφύρας, πρώην νομάρχης Ηλείας, Πανταζής Χρονόπουλος, πρώην δήμαρχος Ζαχάρως, Παναγιώτης Τσούρας, ο πρώην πυροφύλακας Μίνθης και η 84χρονη Σοφία Νικολοπούλου (ιδιοκτήτρια σπιτιού που ξεκίνησε η πυρκαγιά) για πρόκληση εμπρησμού. Οι ποινές που επιβλήθηκαν ήταν 10 ετών για κάθε κατηγορούμενο, τα οποία ήταν εξαγοράσιμα για 5€ την ημέρα.
Η πυρκαγιά στην Αρχαία Ολυμπία
Επιπλέον η φωτιά έφτασε μέχρι τον χώρο της αρχαίας Ολυμπίας θέτοντας σε άμεσο κίνδυνο τον αρχαιολογικό θησαυρό της περιοχής. Μετά την καταστροφή των παροχών ηλεκτρισμού προς τις αντλίες νερού του πυροσβεστικού συστήματος του χώρου, η φωτιά κατέκαψε το περιβάλλον δάσος και απετράπη μόνο όταν συγκεντρώθηκε στον χώρο μεγάλη πυροσβεστική δύναμη. Στην επιχείρηση αυτή στην αρχαία Ολυμπία, έλαβαν μέρος 6 πυροσβεστικά αεροσκάφη και 4 ελικόπτερα, όπως επίσης και ειδικό ερπυστριοφόρο όχημα. Η επέμβαση της πυροσβεστικής δεν πρόλαβε να αποτρέψει όμως καταστροφές στον Κρόνιο Λόφο.
Πυρκαγιά Νομού Αρκαδίας
Το κύριο μέτωπο της πυρκαγιάς στο νομό Αρκαδίας, αναπτύχθηκε στο Δήμο Μεγαλόπολης, όπου η φωτιά κατέκαψε και οικίες μέσα και στην πόλη της Μεγαλοπόλεως. Η φωτιά έκαψε και άλλους οικισμούς όπως το Ανεμοδούρι, το Ρούτσι, τα Μαλλωτά, τα Περιβόλια, το Ραψομμάτη, την Ελενίτσα, τη Μονή Παναγιά, τα Παραδείσια, τα Τριπόταμα. Επίσης την 25η Αυγούστου εκδηλώθηκε και νέο μέτωπο στην περιοχή του Αγίου Βασιλείου και Πελάγους Τρίπολης. Η φωτιά εκδηλώθηκε την 23η Αυγούστου, ενώ άφησε πίσω της και 7 θύματα, 5 εκ των οποίων εργαζόμενοι σε ξενοδοχιακές εγκαταστάσεις, από αναθυμιάσεις στην προσπάθεια διαφυγής τους, 1 στις Βρυσούλες Μεγαλόπολης και 1 στο Δήμο Φαλαισίων.
Πυρκαγιά Νομού Λακωνίας
Από το νομό Λακωνίας ξεκίνησε το καταστροφικό και κατά πολλούς συντονισμένο έργο των πυρκαγιών. Το αρχικό σημείο της εκδήλωσης της φωτιάς ήταν η Αρεόπολη ενώ γρήγορα επεκτάθηκε και σε κορυφές του Ταΰγετου. Τα χωριά Λάγα, Καρβέλι, Αράχωβα, Αρτεμησία, Οίτυλο κατακάηκαν, ενώ εμφανίστηκαν παράλληλα εστίες πυρκαγιών σε διαφορετικά σημεία του νομού όπως η Καλλιθέα, η Αγριανή, τα Χρύσαφα οικισμοί που βρίσκονται στο όρος Πάρνωνας, ο Βρονταμάς, το Γεράκι, το Γύθειο, αλλά και το Γερολυμένα, τον Πύργο Διρού και την Κοκάλα. Η φωτιά πίσω της άφησε 6 νεκρούς στο Νέο Οίτυλο.
Πυρκαγιά Νομού Μεσσηνίας
Στο Νομό Μεσσηνίας τα μέτωπα των πυρκαγιών ήταν τρία:
1. Στα Φιλιατρά, που η φωτιά μετακινήθηκε και στο γειτονικό χωριό, τους Μεταξάδες,
2. Στο Δήμο Φοινικούντα και
3. Στην περιοχή του Δυτικού Ταϋγέτου από την Αλαγονία (χωριά Αλαγονία, Αρτεμισία, Λαδά, Καρβέλι, Ελαιοχώρι), μέχρι τα Γιαννιτσάνικα της Καλαμάτας.
Κατά κύριο λόγο κάηκαν δασικές εκτάσεις, ενώ καταστράφηκαν και σπίτια στις κατοικημένες περιοχές, καθώς και μια καταστροφή πρατηρίου καυσίμων. Δεν αναφέρθηκαν θύματα, ενώ εκκενώθηκαν προληπτικά οι απειλούμενοι οικισμοί.
Πυρκαγιά Νομού Κορινθίας
Στο Νομό Κορινθίας οι πυρκαγιές ξεκίνησαν την 24η Αυγούστου. Η αρχική εστία ήταν στο χωριό Καλέντζι Κορινθίας και γρήγορα επεκτάθηκε στον Ξηρόκαμπο, το Χαλκί και το Σουλινάρι. Παράλληλα άλλη μια εστία εμφανίστηκε κοντά στο Κιάτο, ενώ μεγάλη καταστροφή συνέβη στο δάσος του Σοφικού από νέα πυρκαγιά της 26ης Αυγούστου. Θύματα δεν αναφέρθηκαν ενώ σύμφωνα με πηγές καταστράφηκαν 4000 στρέμματα δασικής γης.
Πυρκαγιά Νομού Αχαΐας
Η πυρκαγιά στο νομό Αχαΐας ξεκίνησε την 24η Αυγούστου, από την Ξερόλακκα Αχαΐας, στις 13.30. Την 25η Αυγούστου εμφανίστηκαν νέες εστίες στου Κάλφα και τις Πόρτες στη Βούντενη και στο Ακταίο. Η έκταση της φωτιάς ήταν περιορισμένη σε σχέση με το νομό Ηλείας και Λακωνίας, ενώ δεν υπήρξαν καταστροφές σε κατοικημένους οικισμούς, ούτε θύματα. Επίσης δεν αναφέρθηκαν τραυματισμοί.
Πυρκαγιά Υμηττού
thumb|200px|right|Άποψη της φωτιάς στην περιοχή Παπάγου και στον [[Υμηττός|Υμηττό στις 25-8-07]] thumb|200px|Χάρτης των πυρκαγιών του 2007 στον Καρέα, Καισαριανή,Βύρωνα, Παπάγου. Τα καμένα στον Αη Γιάννη Κυνηγό είναι παλαιότερα. Τις μεσημεριανές ώρες της 25ης Αυγούστου, σύμφωνα με καταγγελίες προς την Ελληνική Αστυνομία, ο οδηγός ενός αυτοκινήτου κινούμενο σε περιφερειακές οδούς του Υμηττού, πετούσε εμπρηστικούς μηχανισμούς. Αποτέλεσμα αυτού του γεγονότος, ήταν η πρόκληση μεγάλης πυρκαγιάς, στα όρια του δήμου Χολαργού. Η φωτιά επεκτάθηκε, χάρις στους άνεμους υψηλής έντασης (έως και 6 μποφόρ μετρήθηκαν τοπικά από την Εθνική Μετεωρολογική Υπηρεσία) εξαπλώθηκε γρήγορα στους δήμους Παπάγου και Καισαριανής. Με κατοικίες στον δήμο Παπάγου να καίγονται, επικεντρώθηκε εκεί μεγάλο τμήμα των πυροσβεστικών δυνάμεων της Αθήνας.
Στην περιοχή έγιναν ρίψεις νερού από δύο ελληνικά πυροσβεστικά αεροσκάφη Canadair CL-215, ένα ρωσικό αεροσκάφος Beriev Be-200, η επιχείρηση των οποίου ήταν η πρώτη στα όρια της Αθήνας, όπως επίσης και από ένα ρωσικό ελικόπτερο Mil MI-26.
Πέραν των ζημιών σε 2 κατοικίες στην περιοχή του Παπάγου, άλλες ζημιές σε ανθρώπινες υποδομές δεν καταγράφηκαν. Η πυρκαγιά κατασβέστηκε αργά το απόγευμα της ίδιας μέρας. Η πυρκαγιά προκάλεσε έντονα κυκλοφοριακά προβλήματα στην περιοχή της Λεωφόρου Κατεχάκη, αφού στο τμήμα της περιφερειακής οδού, στο ύψος του Καρέα, αλλά και σε κομμάτι της Αττικής Οδού, οι αρχές αναγκάστηκαν να διακόψουν την κυκλοφορία, καθώς οι φλόγες βρίσκονταν επικίνδυνα κοντά στον δρόμο.
Πυρκαγιά Νομού Ευβοίας
Η Εύβοια ήταν μια από τις περιοχές που επλήγη ιδιαίτερα από πυρκαγιές αφού περισσότεροι από 10 δήμοι και χωριά πλούσια σε δασικές εκτάσεις αποτεφρώθηκαν, οικίες χάθηκαν ενώ υπήρξαν και 6 θύματα.
Εκτεταμένες καταστροφές προκλήθηκαν στο Αλιβέρι, όπου έχασαν τη ζωή τους δύο άνθρωποι, ένας από παθολογικά αίτια, ένας ιερέας από πνιγμό και τέσσερις ακόμα άνθρωποι στην προσπάθεια κατάσβεσης της φωτιάς στο Μίστρο, εκ των οποίων ένας εποχικός πυροσβέστης. Άλλες περιοχές που επλήγησαν από τις φωτιές ήταν η Νότια Καρυστία, τα Στύρα, οι Δήμοι Ταμυναίων, Αμαρυνθείων και Κονιστρών ενώ εκκενώθηκαν τα χωριά Γαβαλάς, Βρύση, Κρεμαστό, Άγιος Λουκάς και Άγιος Γιάννης. Οι καταστροφές αφορούσαν εκτός από μεγάλες δασικές εκτάσεις και κατοικημένες περιοχές, οι οποίες ενισχύθηκαν λόγω των ισχυρών ανέμων.
Πυρκαγιά Νομού Φθιώτιδος
Στις 26 Αυγούστου, 3 ημέρες μετά την έναρξη των μεγάλων πυρκαγιών του 2007, στο Νομό Φθιώτιδος. Το πρωί της 26/08, 4 εστίες φωτιάς εντοπίστηκαν στα όρια του νομού στις περιοχές Ζηλευτό, Λύχνο, Δίλοφο και Πύργο Υπάτης. Οι αρχές μάλιστα προέβηκαν σε σύλληψη υπόπτου, αλλά και εύρεση εμπρηστικών μηχανισμών. Δεν αναφέρθηκαν θύματα.
Διεθνής βοήθεια
Κατά την έναρξη των πυρκαγιών του Αυγούστου η κυβέρνηση ζήτησε καθυστερημένα βοήθεια από την Ευρωπαϊκή Ένωση και από άλλες χώρες. Οι ακόλουθες χώρες προσέφεραν βοήθεια αλλά κάποιες από τις προσφορές απερρίφθησαν:
Συνέπειες σε φυσικά φαινόμενα
Η βλάστηση στις πληγείσες περιοχές άρχισε να ανακάμπτει έπειτα από 2 χρόνια. Έρευνα που πραγματοποιήθηκε από στελέχη του ΕΚΠΑ, του Πανεπιστημίου του Κονέκτικατ και του WWF Ελλάδας και εξέταζε τις πλημμύρες και τις κατολισθήσεις στην περιοχή της Ηλείας την περίοδο 1989–2016, διαπίστωσε πως οι πυρκαγιές συνέβαλαν στην αύξηση της μέσης συχνότητας εμφάνισης πλημμυρών κατά 3,3 φορές, ενώ η συχνότητα των κατολισθήσεων αυξήθηκε κατά 5,6 φορές σε σχέση με το χρονικό διάστημα πριν από τις πυρκαγιές. Οι διαφορές στο είδος της βλάστησης θεωρήθηκαν σημαντικοί παράγοντες για την παρατηρούμενη αύξηση των πλημμυρών και των κατολισθήσεων, καθώς τα ψηλά δάση υποκαταστάθηκαν από χαμηλότερη βλάστηση.
Εξωτερικοί σύνδεσμοι
Κατηγορία:Πυρκαγιές στην Ελλάδα Κατηγορία:2007 Κατηγορία:Ιστορία της Πελοποννήσου Κατηγορία:Ιστορία της Αττικής Κατηγορία:Ιστορία της Εύβοιας Κατηγορία:Ιστορία της Φθιώτιδας Κατηγορία:Καταστροφές στην Ελλάδα
Μισέλ Αντανσόν
Ο Μισέλ Αντανσόν (Michel Adanson, 7 Απριλίου 1727 – 3 Αυγούστου 1806) ήταν Γάλλος βοτανολόγος και φυσιοδίφης με καταγωγή από τη Σκωτία.
Σπουδές και επιστημονικά ταξίδια
Ο Αντανσόν γεννήθηκε στο Αιξ-αν-Προβάνς, αλλά η οικογένειά του εγκαταστάθηκε στο Παρίσι το 1730. Αφού σπούδασε στο Κολέγιο Σαιν-Μπαρμπ, απασχολήθηκε ως υπεύθυνος των συλλογών των Ρενέ-Αντουάν Φερσώ ντε Ρεωμύρ και Μπερνάρ ντε Ζυσιέ, καθώς και στον Βοτανικό Κήπο των Παρισίων. Παρακολούθησε μαθήματα εκεί και στο Βασιλικό Κολέγιο στο Παρίσι από το 1741 μέχρι το 1746. Στα τέλη του 1748, με χρηματοδότηση ενός διευθυντή της Γαλλικής Εταιρείας Ανατολικών Ινδιών, ο Αντανσόν πήγε σε μια εξερευνητική αποστολή στη Σενεγάλη. Παρέμεινε εκεί 5 χρόνια, περιγράφοντας πολλά είδη ζώων και φυτών, και συλλέγοντας δείγματά τους. Συνέλεξε επίσης δείγματα από κάθε είδος που εμπορεύονταν εκεί, συνέταξε χάρτες της χώρας, διεξήγαγε συστηματικές μετεωρολογικές και αστρονομικές παρατηρήσεις, και συνέταξε γραμματικές και λεξικά των γλωσσών που μιλούσαν οι κάτοικοι στις όχθες του ποταμού Σενεγάλη.
Μετά την επιστροφή του στο Παρίσι το 1754, χρησιμοποίησε μικρό μέρος του υλικού που είχε συλλέξει στη συγγραφή του έργου του Φυσική ιστορία της Σενεγάλης (Histoire naturelle du Senegal, 1757). Οι πωλήσεις του βιβλίου ήταν αργές και μετά τη χρεοκοπία του εκδότη και την επιστροφή χρημάτων στους συνδρομητές, ο Αντανσόν υπολόγισε ότι είχε καθαρή ζημία από την έκδοση 5 χιλιάδες λίβρες (νόμισμα), γεγονός που σημάδευσε την αρχή της περιόδου φτώχειας μέσα στην οποία έζησε όλη την υπόλοιπη ζωή του. Αυτό το έργο παρουσιάζει σήμερα ιδιαίτερο ενδιαφέρον κυρίως εξαιτίας του δοκιμίου που περιέχει στο τέλος του για τα κελύφη των μαλακίων, διότι εκεί ο Αντανσόν πρότεινε τη γενική του μέθοδο ή σύστημα για την ταξινόμηση όλων των ζωντανών οργανισμών, ξεχωριστό από τα συστήματα του Μπυφόν και του Λινναίου. Θεμελίωσε την ταξινόμησή του πάνω στην εξέταση του κάθε ξεχωριστού οργάνου. Καθώς το κάθε όργανο οδηγούσε σε νέες συσχετίσεις, ο Αντανσόν προχώρησε σε έναν αντίστοιχο αριθμό αυθαίρετων «διακανονισμών». Τα όντα με τον μεγαλύτερο αριθμό παρόμοιων οργάνων μεταξύ τους, κατατάσσονταν σε μία μεγάλη κατηγορία και η σχέση θεωρείτο πιο απόμακρη αναλόγως με την ανομοιότητα οργάνων.
Το Familles naturelles des plantes
Το 1763 ο Μισέλ Αντανσόν δημοσίευσε το βιβλίο του Familles naturelles des plantes (= «Φυσικές οικογένειες των φυτών»). Στο έργο αυτό ανέπτυξε την προηγούμενη αρχή ταξινομήσεως, που ως προς την υιοθέτηση φυσικών σχέσεων μεταξύ των φυτών, βασίσθηκε στο σύστημα του Ζοζέφ Πιτόν ντε Τουρνεφόρ. Η επιστημονική επιτυχία αυτού του έργου παρεμποδίσθηκε εξαιτίας των καινοτομιών του στη χρήση των όρων, οι οποίοι γελοιοποιήθηκαν από τους υποστηρικτές του δημοφιλούς συστήματος του Λινναίου. Ωστόσο, είχε μεγάλη συμβολή στο άνοιγμα του δρόμου για τη θεμελίωση, κυρίως μέσω του έργου του Αντουάν Λωράν ντε Ζυσιέ Genera Plantarum (1789), της φυσικής μεθόδου για την ταξινόμηση των φυτών.
Το 1774 ο Αντανσόν υπέβαλε στη Γαλλική Ακαδημία Επιστημών ένα τεράστιο έργο, εκτεινόμενο σε όλα τα γνωστά έως τότε όντα και ουσίες. Με 27 μεγάλους τόμους χειρόγραφου κειμένου, έδειχνε τις γενικές σχέσεις μεταξύ όλων αυτών και τις κατανομές τους. Άλλοι 150 τόμοι περιείχαν σε αλφαβητική ταξινόμηση 40.000 είδη, ένα λεξιλόγιο 200.000 λέξεων, μερικά ανεξάρτητα υπομνήματα, 40.000 σχέδια και 30.000 δείγματα από τα τρία «βασίλεια» της φύσεως (ζώα, φυτά και ορυκτά). Η επιτροπή στην οποία ανατέθηκε η επιθεώρηση αυτού του ιλιγγιώδους έργου συνέστησε ισχυρά στον Αντανσόν να ξεχωρήσει και να δημοσιεύσει τμηματικά ό,τι ήταν καθαρά δικό του, αφήνοντας το υλικό που αποτελούσε συγκέντρωση προηγούμενων γνώσεων. Εκείνος με ισχυρογνωμοσύνη απέρριψε αυτή την υπόδειξη και το πελώριο έργο, στο οποίο συνέχισε να δουλεύει, δεν εκδόθηκε ποτέ.
Εξέλιξη
Ο Αντανσόν υπήρξε ένας πρώιμος υπέρμαχος του λαμαρκισμού και μιας περιορισμένης εκδοχής της εξελίξεως. Ο ιστορικός της επιστήμης Κόνγουεϊ Ζιρκλ (Conway Zirkle) έχει σημειώσει ότι «ο Αντανσόν υπήρξε ο προκάτοχος της θέσεως του Λαμάρκ στον Βοτανικό Κήπο των Παρισίων (τότε Jardin Royal) και ο Λαμάρκ δύσκολα θα μπορούσε να μην έχει προσέξει τις δημοσιεύσεις του Αντανσόν. Ο Αντανσόν όχι μόνο περιέγραψε τη βιολογική εξέλιξη στο Familles de plantes, που εκδόθηκε το 1763, όταν ο Λαμάρκ ήταν ένας εικοσάχρονος νεαρός, αλλά και πρότεινε ότι οι μεταβολές σε συγκεκριμένα χαρακτηριστικά επιφέρονταν με την κληρονομηση επίκτητων χαρακτηριστικών.»
Σε ένα άρθρο του στο Histoire and Memoires de l'Academie Royale des Sciences το 1769, ο Αντανσόν χρησιμοποίησε τον όρο «μεταλλάξεις» για μικρές μεταβολές που θα μπορούσαν να επιφέρουν νέες ποικιλίες σε ζωντανούς οργανισμούς. Παρά το ότι χαρακτηρίζεται ως «πρόδρομος της εξελικτικής σκέψης» από ιστορικούς της επιστήμης, ο Αντανσόν απέρριπτε την έννοια του είδους, προτιμώντας να εστιάζει σε μεμονωμένα άτομα, και αρνιόταν την ειδογένεση.
Θάνατος και κληρονομιά
Ο Αντανσόν είχε εκλεγεί μέλος της Γαλλικής Ακαδημίας Επιστημών από το 1759, και αργότερα ζούσε από μια μικρή σύνταξη της Ακαδημίας. Αυτή τη στερήθηκε με τη διάλυση της Ακαδημίας μετα τη Γαλλική Επανάσταση, το 1793, και μόνο μετά από καιρό, αφού πρώτα είχε φθάσει στο έσχατο σημείο φτώχειας, πήρε μια άλλη σύνταξη, αρκετή ώστε να καλύπτει τις στοιχειώδεις ανάγκες του. Απεβίωσε στο Παρίσι σε ηλικία 79 ετών.
Εκτός από τα βιβλία που αναφέρθηκαν ήδη εδώ, ο Αντανσόν δημοσίευσε εργασίες και για άλλα θέματα, όπως για το δέντρο μπαομπάμπ, του οποίου η επιστημονική ονομασία αδανσονία (Adansonia) δόθηκε από το επώνυμό του προς τιμή του, για την προέλευση των ποικιλιών των καλλιεργούμενων φυτών, και για τα δένδρα που παράγουν κόμμι.
Τα χειρόγραφά του και το φυτολόγιό του παρέμειναν στα χέρια της οικογένειάς του για περισσότερο από ενάμιση αιώνα, και τελικώς το 1961-1962 αποκτήθηκαν από τη «Βοτανική Βιβλιοθήκη Rachel McMasters Miller Hunt», που μετεξελίχθηκε στο «Ινστιτούτο Hunt για τη Βοτανική Τεκμηρίωση» (HIBD) και ανήκει στο Πανεπιστήμιο Κάρνεγκι Μέλον, στην Πενσυλβάνια των ΗΠΑ. Το Ινστιτούτο επανεξέδωσε λίγο καιρό αργότερα το Familles des plantes σε δύο τόμους, σε επιμέλεια του G.H.M. Lawrence.
Βιβλιογραφία
Κατηγορία:Γάλλοι βοτανολόγοι Κατηγορία:Γάλλοι μυκητολόγοι
Στέισι Κιτς
Ο Γουόλτερ Στέισι Κιτς Τζούνιορ (2 Ιουνίου 1941 - ) είναι Αμερικανός ηθοποιός, που δραστηριοποιείται στο θέατρο, τον κινηματογράφο και την τηλεόραση από τη δεκαετία του 1960. Είναι αποδέκτης πολλών διακρίσεων, μεταξύ των οποίων μία Χρυσή Σφαίρα, τέσσερα βραβεία Drama Desk, δύο Βραβεία Helen Hayes και υποψηφιότητες για ένα Βραβείο Έμμυ Ζώνης Υψηλής Τηλεθέασης και ένα Βραβείο Τόνυ.
Φοίτησε στη Δραματική Σχολή του Πανεπιστημίου Γέιλ και στην Ακαδημία Μουσικής και Δραματικής Τέχνης του Λονδίνου. Ο Κιτς διακρίθηκε για πρώτη φορά στο θέατρο εκτός Μπρόντγουεϊ, κερδίζοντας δύο βραβεία Obie για διακεκριμένη ερμηνεία. Έκανε το κινηματογραφικό του ντεμπούτο στην ταινία Ο πόνος της σιωπής (1968) και επιδοκιμάστηκε από τους κριτικούς για την ερμηνεία ενός ξοφλημένου μποξέρ στην ταινία του Τζον Χιούστον Βρόμικη πόλη (1972). Ήταν υποψήφιος για βραβείο Tony καλύτερου ηθοποιού για την ερμηνεία του στο θεατρικό έργο Indians του Άρθουρ Κόπιτ.
Ο Κιτς είναι γνωστός στο τηλεοπτικό κοινό για την ερμηνεία του ως φανταστικός ιδιωτικός ντετέκτιβ Μάικ Χάμερ στην τηλεοπτική σειρά Mike Hammer του 1980 και σε πολλές συνέχειές του, για την οποία ήταν υποψήφιος για Χρυσή Σφαίρα το 1984. Έπαιξε δεύτερους ρόλους στις ταινίες Up in Smoke (1978) και Κι εμείς θα ζούμε μπέικα (1981) και στην κωμική σειρά Titus (2000–2002). Κέρδισε μια Χρυσή Σφαίρα και ήταν υποψήφιος για ένα Βραβείο Έμμυ Ζώνης Υψηλής Τηλεθέασης στον ρόλο του Έρνεστ Χέμινγουεϊ στην τηλεοπτική μίνι σειρά Hemingway (1988).
Ως καταξιωμένος σαιξπηρικός ηθοποιός, έχει εισαχθεί στο Theatre Hall of Fame και τιμήθηκε με ένα αστέρι στη Λεωφόρο της Δόξας στο Χόλιγουντ το 2019. Είναι γιος του θεατρικού σκηνοθέτη Στέισι Κιτς του πρεσβύτερου και μεγαλύτερος αδερφός του ηθοποιού Τζέιμς Κιτς.
Τα πρώτα χρόνια
Ο Κιτς γεννήθηκε στη Σαβάνα της Τζόρτζιας από τη Μαίρη Κέιν (το γένος Πέκαμ), ηθοποιό, και τον Στέισι Κιτς τον πρεσβύτερο, θεατρικό σκηνοθέτη, καθηγητή δράματος και ηθοποιό με δεκάδες τίτλους τηλεοπτικών και θεατρικών ταινιών. Ο νεότερος Κιτς γεννήθηκε με σχιστία χείλους και υπερώας και υποβλήθηκε σε πολυάριθμες επεμβάσεις ως παιδί. Σε όλη την ενήλικη ζωή του συνήθως είχε μουστάκι για να κρύψει τις ουλές. Πλέον είναι επίτιμος πρόεδρος του Ιδρύματος για τη Σχιστίας και τάσσεται υπέρ της ασφαλιστικής κάλυψης για χειρουργεία.
Ενώ σπούδαζε στο Λονδίνο, ο Κιτς γνώρισε τον Λόρενς Ολίβιε, τον ηθοποιό ήρωά του.
Θέατρο
Το 2006, ο Κιτς ερμήνευσε τον πρωταγωνιστικό ρόλο στο Βασιλιά Ληρ του Ουίλλιαμ Σαίξπηρ στο Goodman Theatre στο Σικάγο. Το 2008, έπαιξε τον Μέρλιν στο Κάμελοτ με τη Φιλαρμονική της Νέας Υόρκης. Το καλοκαίρι του 2009, ο Θίασος Σαίξπηρ ανέβασε ξανά τον Βασιλιά Ληρ στο Sidney Harman Hall στην Ουάσιγκτον, για το οποία ο Κιτς κέρδισε άλλο ένα βραβείο Helen Hayes.
Έχει παίξει τον φερώνυμο ρόλο σε δύο ξεχωριστές παραγωγές του Άμλετ.
Το 2008 και το 2009, ο Κιτς υποδύθηκε τον Ρίτσαρντ Νίξον σε περιοδεία του θεατρικού έργου Φροστ/Νίξον.
Ήταν προγραμματισμένο να επιστρέψει στο Μπρόντγουεϊ τον Δεκέμβριο του 2014 στην αναβίωση του Love Letters στο Brooks Atkinson Theatre μαζί με την Νταϊάνα Ριγκ, αλλά η παράσταση κατέβηκε πριν ο Κιτς και η Ριγκ ξεκινήσουν τις εμφανίσεις τους.
Ο Κιτς είχε προγραμματιστεί να παίξει τον ρόλο του Έρνεστ Χέμινγουεϊ στο μονοπρόσωπο έργο του Τζιμ Μαγκράθ Παμπλόνα στο Goodman Theatre στο Σικάγο από τις 30 Μαΐου έως τις 25 Ιουνίου 2017. Το βράδυ της πρεμιέρας, υπέστη ήπιο καρδιακό επεισόδιο στη σκηνή και την επόμενη μέρα, έκανε εγχείρηση μπαϊπάς. Στις 2 Ιουνίου, το Goodman Theatre ανακοίνωσε ότι θα ακυρωθεί ολόκληρο το πρόγραμμα αφού οι γιατροί του Κιτς συμβούλεψαν ανάπαυση και ανάρρωση.
Ο Κιτς επέστρεψε στον ρόλο έναν χρόνο αργότερα, από τις 10 Ιουλίου έως τις 18 Αυγούστου 2018. Είπε ότι θα ολοκληρώσει την υποχρέωση "στο έργο, στην πόλη και στον εαυτό" του.
Ταινίες
Ο Κιτς έπαιξε έναν αρχάριο αστυνομικό στην ταινία Πάνθηρες των μεγαλουπόλεων (1972), δίπλα στον Τζορτζ Σι Σκοτ. Εκείνη τη χρονιά πρωταγωνίστησε επίσης στο Βρόμικη πόλη, μια ταινία με θέμα την πυγμαχία σε σκηνοθεσία Τζον Χιούστον. Ήταν η πρώτη επιλογή για τον ρόλο του Ντέμιεν στην ταινία του 1973 Ο εξορκιστής, αλλά δεν δέχτηκε τον ρόλο. Υποδύθηκε τον Κέιν στην ταινία του 1980 Ο ένατος σχηματισμός.
Ο Κιτς ήταν αφηγητής του ντοκιμαντέρ αγώνων Formula 1 του 1973 Champions Forever, The Quick and the Dead του Κλοντ ντι Μποκ. Έπαιξε στα Up in Smoke and Κι εμείς θα ζούμε μπέικα. Εμφανίστηκε επίσης ως Βαραββάς στον Ιησού από τη Ναζαρέτ. Το 1978, έπαιξε έναν ρόλο εξερευνητή και επιστήμονα στο Βουνό των κανίβαλων, με συμπρωταγωνίστρια την Ουρσούλα Άντρες. Η ταινία έγινε καλτ. Μια ακόμη από τις εμφανίσεις του στην οθόνη ήταν ως Φρανκ Τζέιμς (μεγάλος αδερφός του Τζέσε Τζέιμς) στο Οι καβαλάρηδες με τη μεγάλη σκιά (1980). Ο Κιτς πρωταγωνίστησε στο αυστραλιανό θρίλερ Αντίπαλοι της ασφάλτου του 1981 μαζί με την Τζέιμι Λι Κέρτις. Το 1982, ο Κιτς πρωταγωνίστησε στην Πεταλουδίτσα με την Πία Ζαντόρα και τον Όρσον Γουέλς. Στην ταινία του 1993 Σημεία και τέρατα έπαιξε έναν εμμονικό άντρα.
Ερμήνευσε έναν υπέρμαχο της λευκής υπεροχής στα Μαθήματα αμερικανικής ιστορίας, δίπλα στον Έντουαρντ Νόρτον. Στη βιογραφική ταινία του Όλιβερ Στόουν το 2008 W., ο Κιτς υποδύεται έναν ιεροκήρυκα από το Τέξας.
Ο Κιτς πρωταγωνίστησε επίσης στην τηλεοπτική ταινία Στοίχημα θανάτου υποδυόμενος έναν σαδιστή δεσμοφύλακα που διευθύνει μια παράνομη λέσχη όπου οι κρατούμενοι ανταγωνίζονται για τη ζωή τους. Είχε επίσης πρωταγωνιστήσει στην ταινία Αεροπλάνα. Επανέλαβε τον ρόλο στο Αεροπλάνα 2: Ιπτάμενοι πυροσβέστες.
Το 2012, ο Κιτς έπαιξε έναν δεύτερο ρόλο στο Η κληρονομιά του Μπορν και στην ταινία του Αλεξάντερ Πέιν του 2013, Νεμπράσκα. Στην ταινία του 2017 Ο τελευταίος νονός, ο Κιτς έπαιξε το ρόλο του Νιλ Ντελακρότσε.
Τηλεόραση
μικρογραφία| Ο Κιτς ως Μάικ Χάμερ και η [[Τάνια Ρόμπερτς ως Βέλντα στο Murder Me, Murder You το 1983]] Η πρώτη εμπειρία του Κιτς σε τηλεοπτικό πρόγραμμα ήταν να παίξει τον πρωταγωνιστικό ρόλο του Μπεν Λόγκαν στο Caribe το 1975. Έπαιξε τον Βαραββά στη μίνι σειρά Ο Ιησούς από τη Ναζαρέτ του 1977 και υποδύθηκε τον έναν μέντιουμ στη μίνι σειρά του CBS The Blue and the Grey, το 1982. Αργότερα υποδύθηκε τον ρόλο του Μάικ Χάμερ, για τον οποίο είναι είναι περισσότερο γνωστός, στις τηλεοπτικές σειρές του CBS Mike Hammer και The New Mike Hammer από το 1984 έως το 1987. Επέστρεψε στο ρόλο του Χάμερ στο Mike Hammer, Private Eye, μια νέα σειρά που προβλήθηκε από το 1997 έως το 1998. Το 1988, πρωταγωνίστησε ως Έρνεστ Χέμινγουεϊ στην ταινία Hemingway που φτιάχτηκε για τηλεόραση.
Ο Κιτς δάνεισε τη φωνή του σε διάφορα επεισόδια της σειράς The Simpsons υποδυόμενος τον Πρόεδρο της εταιρείες Duff Brewery και στο επεισόδιο της σειράς Batman Beyond "Lost Soul" ένα νεκρό επιχειρηματία που ανασταίνεται με τεχνητή νοημοσύνη. Έπαιξε επίσης ως γκεστ σταρ σε ένα επεισόδιο του 2005 της κωμικής σειράς Will & Grace, και είχε έναν επαναλαμβανόμενο ρόλο στο δράμα του Fox Prison Break.
Το 2006, έπαιξε στη μίνι σειρά Μαυρογένης: Ο βασιλιάς των πειρατών της Καραϊβικής, που γυρίστηκε για το Hallmark Channel. Πρωταγωνίστησε ο Άνγκους Μακφάντιεν με τους Ρίτσαρντ Τσάμπερλεϊν, Ντέιβιντ Γουίντερς και Τζέσικα Τσάστεϊν. Το 2011, ο Κιτς συμπρωταγωνίστησε ως "παππούς" στη βραχύβια δραματική σειρά πυγμαχίας Lights Out.
Άβκα
Η Άβκα ή Άουκα (αγγλ. Awka, ίγκμπο Ọka) είναι πόλη της νότιας Νιγηρίας, πρωτεύουσα της Πολιτείας Ανάμπρα μετά τη δημιουργία της τελευταίας το 1991. Η πολιτεία έχει εκτιμώμενο πληθυσμό 399.300 κατοίκους σύμφωνα με την απογραφή του 2006 (μόνο ο δήμος, μια τεράστια αύξηση σε σχέση με τους 104.682 κατοίκους του 1991), ενώ η μητροπολιτική περιοχή της έχει περίπου 5 εκατομμύρια (εκτίμηση του 2018). Η πόλη αποτελεί συγκοινωνιακό κόμβο και απέχει οδικώς 199 χιλιόμετρα βόρεια του Πορτ Χάρκορτ, ευρισκόμενη στο κέντρο της πυκνοκατοικημένης «Ιγκμπολάνδης».
Στέισι Κιτς
Τηλεόραση
Τον Νοέμβριο του 2013, ο Κιτς εμφανίστηκε στην κωμική σειρά του Fox Brooklyn Nine-Nine, στο επεισόδιο "Old School". Τον Φεβρουάριο του 2015, άρχισε να εμφανίζεται ως γκεστ σταρ στο NCIS: Νέα Ορλεάνη. Έπαιξε τον ηλικιωμένο πατέρα στη κωμική σειρά Crowded του 2016. Ξεκινώντας το 2016, ο Κιτς εμφανίζεται περιστασιακά στο δράμα Blue Bloods του CBS ως αρχιεπίσκοπος Κέβιν Κιρνς. Το 2017, ο Κιτς άρχισε να εμφανίζεται ως γκεστ σταρ στο Man with a Plan ως ο πατέρας του Άνταμ Μπερνς (τον οποίο υποδύεται ο συμπρωταγωνιστής Ματ Λεμπλάνκ).
Άβκα
Ιστορία
Η Άβκα είναι ένας από τους αρχαιότερους οικισμούς της νότιας-νοτιοανατολικής Νιγηρίας, στο κέντρο του πολιτισμού Νρι, ο οποίος παρήγαγε τα αρχαιότερα γνωστά ορειχάλκινα τέχνεργα στην υποσαχάριο Αφρική, περί το 800 μ.Χ., και υπήρξε το λίκνο γενικότερα του πολιτισμού των Ίμπο ή Ίγκμπο.
Σισμανόγλειο Νοσοκομείο
Η πρόσβαση στο Νοσοκομείο είναι δυνατή μέσω του σταθμού Μαρούσι του ΗΣΑΠ και του σταθμού Κηφισίας του Προαστιακού Σιδηροδρόμου ή μέσω του σταθμού του μετρό Δουκίσσης Πλακεντίας με την τοπική γραμμή 411.
Άβκα
Ιστορία
Οι πρώτοι οικιστές της Άβκα ήταν ο λαός των Ιφιτεάνα, όνομα που αντιστοιχεί στον ελληνικό όρο «αυτόχθονες», καθώς σημαινει «λαός που ξεφύτρωσε μέσα από τη γη». Οι άνθρωποι αυτοί ήταν φημισμένοι τόσο ως καλλιεργητές, όσο και ως κυνηγοί, αλλά και σιδηρουργοί, και ζούσαν κυρίως δίπλα στο ρυάκι Ogwugwu, στο σημερινό διαμέρισμα Nkwelle της πόλης.
Σισμανόγλειο Νοσοκομείο
Κατά την περίοδο της πανδημίας COVID-19 το νοσοκομείο μετατράπηκε δύο φορές σε δομή αποκλειστικά για νοσηλεία ασθενών που πάσχουν από τη νόσο. Στις 3 Μαρτίου 2021 ανακοινώθηκε από τον υπουργό Υγείας πως και οι 301 κλίνες του νοσοκομείου θα διατεθούν αποκλειστικά για COVID-19 και το νοσοκομείο θα πάψει να εφημερεύει για τις υπόλοιπες παθήσεις. . Στις 23 Μαΐου το νοσοκομείο εντάχθηκε και πάλι στις εφημερίες του ΕΣΥ, ως γενικό νοσοκομείο. Στις 10 Ιανουαρίου 2022 μετατράπηκε εκ νέου σε νοσοκομείο αποκλειστικά για ασθενείς COVID-19. Στις 15/03/2022 εντάχθηκε και πάλι στη γενική εφημερία, για όλα τα περιστατικά, ως Γενικό Νοσοκομείο
Άβκα
Ιστορία
Η κύρια θεότητα των Ιφιτεάνα ήταν η Ọkịka-na-ube, δηλαδή ο θεός «της φήμης του ακοντίου», οπότε οι Ιφιτεάνα ήταν γνωστοί συντομευμένα ως Ụmụ-Ọkanube, δηλαδή οι «λάτρεις του Ọkanube», φράση που συντομεύθηκε τελικώς σε Ụmụ-Ọka και απλώς Ọka, που είναι και το σημερινό όνομα της πόλεως (το Ọka αποδόθηκε ως «Awka» στην αγγλική).
Στέισι Κιτς
Αφηγητής
Από το 1999, υπηρέτησε ως αφηγητής στην εκπομπή οικιακών βίντεο World's Most Amazing Videos, το οποίο τώρα προβάλλεται στο Spike TV. Αυτήν την περίοδο παρουσιάζει τη ραδιοφωνική σειρά The Twilight Zone.
Σισμανόγλειο Νοσοκομείο
Εξωτερικοί σύνδεσμοι
Κατηγορία:Νοσοκομεία στην Αθήνα
Άβκα
Ιστορία
Κατά την αρχαιότητα στην Άβκα σύχναζαν πολλοί ελέφαντες, καθώς υπήρχε μια λιμνούλα, η Iyi-Enyi, όπου συγκεντρώνονταν για να πιουν νερό. Οι ντόπιοι τους κυνηγούσαν για τους χαυλιόδοντές τους (okike), που διατηρούσαν σε κάθε σπίτι ως σύμβολο του θεού Ọkanube.
Στέισι Κιτς
Αφηγητής
Το 2008, ο Κιτς επανέλαβε για άλλη μια φορά τον διάσημο ρόλο του ως Μάικ Χάμερ σε μια σειρά ραδιοφωνικών δραματοποιήσεων για την Blackstone Audio. Έχει επίσης διαβάσει πολλά από τα πρωτότυπα μυθιστορήματα της σειράς Μάικ Χάμερ ως ηχητικά βιβλία.
Άβκα
Ιστορία
Με την πάροδο των αιώνων, η πόλη έγινε γνωστή για τη μεταλλουργία της και οι σιδηρουργοί της φημίζονταν σε όλη την περιοχή για τα αγροτικά εργαλεία που κατασκεύαζαν, τα όπλα, αλλά και μεταλλικά τελετουργικά αντικείμενα, όπως το Oji (ραβδί απόκρυφων δυνάμεων) και το Ngwuagilija (ραβδί των αρχόντων, δηλαδή σκήπτρο).
Στέισι Κιτς
Αφηγητής
Ο Κιτς έπαιξε το ρόλο του Ιωάννη στο The Truth & Life Dramatized Audio Bible, μια ηχητική έκδοση 22 ωρών της Καινής Διαθήκης. Επίσης υποδύθηκε τόσο τον Ιώβ όσο και τον Απόστολο Παύλο στο The Word of Promise, μια δραματοποιημένη ηχητική παράσταση του 2007.
Άβκα
Γεωγραφία
Η Άβκα είναι κτισμένη σε μια ευρεία εύφορη κοιλάδα στην περιοχή του ποταμού Μάμου, σε υψόμετρο μικρότερο των 150 μέτρων από την επιφάνεια της θάλασσας και σε γεωγραφικές συντεταγμένες του κέντρου της 6°12΄25΄΄ Βόρειο πλάτος και 7°04΄04΄΄ Ανατολικό μήκος. Απέχει σε ευθεία γραμμή 200 χιλιόμετρα από τον Ατλαντικό Ωκεανό και 34 από τον ποταμό Νίγηρα (στα δυτικά της). Δύο λοφοσειρές αποτελούν τα κυριότερα τοπογραφικά χαρακτηριστικά στην περιοχή της Άβκα, την οποία διατρέχουν αμφότερες στη διεύθυνση βορρά-νότου. Το υψηλότερο σημείο τους βρίσκεται στο Αγκούλου, μόλις έξω από τα όρια της μητροπολιτικής περιοχής.
Στέισι Κιτς
Προσωπική ζωή
δεξιά|μικρογραφία|200x200εσ| Το αστέρι του Κιτς στο θέατρο Orpheum, 2010 Ο Κιτς έχει παντρευτεί τέσσερις φορές: με την Κάθριν Μπέικερ το 1964, με τη Μέριλιν Άικεν το 1975, με την Τζιλ Ντοναχιού το 1981 και με τη Μαλγκορζάτα Τομάσι το 1986. Έχει δύο παιδιά με τη Μαλγκορζάτα: τον Σάνον Κιτς και την Καρολίνα Κιτς. Το 2015, ο Κιτς έγινε Πολωνός πολίτης.
Άβκα
Γεωγραφία
Το μεγαλύτερο μέρος του αρχικού δάσους βροχής έχει χαθεί εξαιτίας της αποψιλώσεως για καλλιέργειες και οικιστικό ιστό. Μερικά υπολείμματά του σώζονται σε τοποθεσίες όπως αυτή του ιερού Ίμε Όκα.
Στέισι Κιτς
Προσωπική ζωή
Ο αδελφός του, Τζέιμς, είναι ηθοποιός και τηλεοπτικός σκηνοθέτης.
Άβκα
Παραπομπές
Αβκα
Στέισι Κιτς
Προσωπική ζωή
Ο Κιτς είναι ρωμαιοκαθολικός.
Νομικά θέματα
Το 1984, τελωνειακοί υπάλληλοι συνέλαβαν τον Κιτς στο διεθνές αεροδρόμιο Χίθροου για εισαγωγή κοκαΐνης. Ο Κιτς ομολόγησε την ενοχή του και εξέτισε έξι μήνες στις φυλακές του Ρέντινγκ. Δήλωσε ότι ο χρόνος του στη φυλακή, τον οποίο περιέγραψε ως το χαμηλότερο σημείο της ζωής του, και η φιλία που έκανε με έναν ιερέα εκείνη την περίοδο οδήγησαν στη στροφή του στον καθολικισμό. Στη συνέχεια, αυτός και η σύζυγός του γνώρισαν τον πάπα Ιωάννη Παύλο Β΄. Η σύζυγός του είχε φοιτήσει στο ίδιο σχολείο στη Βαρσοβία με τον πάπα.
Διακρίσεις
Το 2015, ο Κιτς εισήχθη στο American Theatre Hall of Fame. Το 2019, έλαβε ένα αστέρι στη Λεωφόρο της Δόξας στο Χόλυγουντ.
Εξωτερικοί σύνδεσμοι
Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ Κατηγορία:Πολιτογραφημένοι πολίτες της Πολωνίας Κατηγορία:Αμερικανοί αγγλικής καταγωγής Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου
Σαμαμέα
Η Σαμαμέα (σαμόα: Samamea) είναι η μια κωμόπολη των Σαμόα. Είναι η πρωτεύουσα της Βάα-ο-Φονότι.
Γεωγραφία
Η Σαμαμέα βρίσκεται ανατολικά των Σαμόα και του Ουπόλου και βόρεια της Βάα-ο-Φονότι. Βρίσκεται βορειοανατολικά της Λόνα, βορειοδυτικά της Ουαφάτο, της Σαλίμου και της Μουσουμούσου. Στα δυτικά βρέχεται από τον κόλπο Φαγκάλοα.
Εξωτερικοί σύνδεσμοι
Κατηγορία:Πόλεις των Σαμόα Κατηγορία:Βάα-ο-Φονότι
Παύλος Ραζέλος
Ο Παύλος Ραζέλος (1857 - 1929) ήταν Έλληνας υποστράτηγος, αρχηγός της Χωροφυλακής και πολιτευτής.
Γεννήθηκε στο Οίτυλο Λακωνίας το 1857. Κατατάχθηκε στην τότε Βασιλική Χωροφυλακή και υπηρέτησε σε πολλές υπηρεσίες, ενώ έφθασε στο βαθμό του υποστρατήγου Χωροφυλακής. Από το 1895 με τον βαθμό του υπομοίραρχου άρχισε να πολιτεύεται και να εκλέγεται συνέχεια βουλευτής της επαρχίας Λακεδαίμονος. Οι υπηρεσίες που προσέφερε κατά τη παραμονή του στη Χωροφυλακή υπήρξαν σπουδαίες. Ειδικότερα στον Ελληνοτουρκικό πόλεμο του 1897, στον Α' Βαλκανικό Πόλεμο καθώς και στο Β΄ Βαλκανικό Πόλεμο, μετά τον οποίο ανέλαβε Αρχηγός Χωροφυλακής.
Αποστρατεύθηκε το 1916. Είχε τιμηθεί με πολλά πολεμικά παράσημα.
Βασίλης Σαλέας
Ο Βασίλης Σαλέας (πραγματικό όνομα: Βασίλης Παναγιωτόπουλος) (Μεσολόγγι, 1958) είναι Έλληνας μουσικός ρόμικης καταγωγής, γνωστός για την μουσική που παίζει στο κλαρίνο.
Παραπομπές
Κατηγορία:Ρομά στην Ελλάδα Κατηγορία:Μουσικοί της βυζαντινής μουσικής Κατηγορία:Φολκ μουσικοί Κατηγορία:Έλληνες κλαριντζήδες
Κομητείες της Δανίας (1970-2006)
thumb|right|350px|Χάρτης με τις 16 πρώην διοικητικές υποδιαιρέσεις της Δανίας Η Δανία ήταν ως τις 31 Δεκεμβρίου 2006 διαιρεμένη σε 16 κομητείες (Δανέζικα: amter), και 270 δήμους (kommuner). Τρεις δήμοι είχαν λειτουργία "κομητείας", ανεβάζοντας τον αριθμό τους σε 16 κομητείες. Στις 1 Ιανουαρίου 2007 οι κομητείες αντικαταστάθηκαν από πέντε περιφέρειες και ο αριθμός των δήμων μειώθηκε στους 98.
Λίστα με τις 13 κομητείες και τους δήμους με status κομητείας: Από το 2003: Δήμος του Μπόρνχολμ
Κατηγορία:Δανία Δανιας
Βιοαστρονομία
thumb|right|upright=1.20|Τα [[Νουκλεϊκά οξέα μπορεί να μην είναι τα μόνα είδη βιομορίων ικανά να κωδικοποιήσουν τις διαδικασίες της ζωής. ]] Βιοαστρονομία, Αστροβιολογία ή Εξωβιολογία είναι ο διεπιστημονικός κλάδος που εξετάζει το ζήτημα της ύπαρξης ζωής πέρα από τη Γη, δηλαδή εξωγήινης ζωής, και ασχολείται με την αναζήτησή της. Η βιοαστρονομία σχετίζεται άμεσα τόσο με τη βιολογία όσο και με τη γεωλογία και με την πλανητολογία, κλάδο της αστρονομίας.
Ιστορία
Η επιστήμη της Αστροβιολογίας δημιουργήθηκε στα τέλη της δεκαετίας του 1950 (1957 - 1959) μετά από λεπτομερείς παρατηρήσεις διαπρεπών τότε αστρονόμων που έκαναν στον πλανήτη Άρη, εκ των οποίων υπήρξαν υποθέσεις για την ύπαρξη κάποιας μορφής ζωής. Η Διεθνής Αστρονομική Ένωση (IAU) περιλαμβάνει από το 1982 την επιστημονική «Επιτροπή 51» με τίτλο «Βιοαστρονομία» και σημερινή πρόεδρο τη Δρα. Karen Meech, πράγμα που «νομιμοποιεί» τη Βιοαστρονομία και ως κλάδο της Αστρονομίας. Ως τέτοιος κλάδος, ο όρος Βιοαστρονομία πρέπει να προτιμάται από τους συνώνυμους όρους Αστροβιολογία και Εξωβιολογία. Δύο όμως από τα μεγαλύτερα περιοδικά του κλάδου ονομάζονται International Journal of Astrobiology και Astrobiology.
Το αντικείμενο της επιστήμης
Η πρόοδος της επιστήμης στη κατάκτηση του διαστήματος καθιστά τον κλάδο αυτό συνεχώς ανερχόμενο του θεωρητικού ενδιαφέροντος. Οι δε αστροβιολόγοι ασχολούνται εντατικά προς συναγωγή συμπερασμάτων δυνατότητας ύπαρξης μορφών ζωής σε άλλους πλανήτες ή μεγάλους δορυφόρους, με διάφορες μεθόδους. Κυρίως εξετάζονται ο δυνατότητες ανάπτυξης της ζωής με βάση όχι το νερό ή το οξυγόνο, όπως στην περίπτωση της Γης, αλλά με βάση άλλες χημικές ουσίες και ενώσεις, όπως η αμμωνία ή το υπεροξείδιο του υδρογόνου.
Πειράματα
Παράλληλα κάποιες από τις διαστημικές αποστολές σε άλλους πλανήτες περιλάμβαναν διάφορα βιολογικά πειράματα. Το πιο γνωστό πείραμα έφεραν οι αμερικανικές διαστημοσυσκευές Viking, που προσεδαφίστηκαν στον Άρη το 1976. Χρησιμοποιήθηκε ένα τριπλό πείραμα, που χρησιμοποίησε συνδυασμούς γήινου και αρειανού εδάφους και αέρα μαζί με θρεπτικά συστατικά. Τα αποτελέσματα κατά πάσα πιθανότητα αποκλείουν την ύπαρξη μικροβιακής ζωής στον Άρη, ωστόσο έχουν αμφισβητηθεί κατά καιρούς. Παρόμοιο πείραμα θα έκανε και η ευρωπαϊκή διαστημοσυσκευή Beagle 2, που όμως χάθηκε κατά την είσοδό της στην Αρειανή ατμόσφαιρα.
Άλλα πειραματικά ευρήματα που αφορούν την πιθανότητα ύπαρξης εξωγήινης ζωής αφορούν:
Εκτιμήσεις
Οι Αστροβιολόγοι βασιζόμενοι σε υπολογισμούς (περισσότερο στατιστικούς και αναπόδεικτους ακόμη) προσδιορίζουν σε 150.000 τους πλανήτες του Γαλαξία μας στους οποίους υπάρχουν συνθήκες ικανές για την ανάπτυξη ζωής. Η ανακάλυψη ολοένα και περισσότερων εξωηλιακών πλανητών και η μελέτη, όταν οι δυνατότητες το επιτρέψουν, της χημείας τους, θα δώσει μια πιο καθαρή εικόνα για τη στατιστική πιθανότητα ανάπτυξης ζωής σε άλλους πλανήτες.
Φράγκο
Συγκεκριμένα:
Φράγκο
Σκοταράδες
Σκοταράδες ονομάζονταν οι μιγάδες Ηπειρώτες από Ελληνίδα μητέρα και Τούρκο πατέρα.
Ιστορία
Όταν ο Μουράτ Β΄ και οι Τούρκοι του καταπλημμύρισαν όλη την Ελλάδα μέχρι την Θεσσαλία και Ήπειρο, και ο Μουράτ Β΄ κατέκτησε την Θεσσαλία, οι πρόκριτοι της Ηπείρου έστειλαν προς αυτόν πρεσβεία, για να προσφέρουν την υποταγή τους. Ο σουλτάνος τους παραχώρησε το προνόμιο να έχουν άρχοντα ντόπιο. Το είδος αυτό της διοίκησης κράτησε πολλά χρόνια, μέχρι που ο λεγόμενος Σκυλόσοφος αποφάσισε να αποτινάξει τον τουρκικό ζυγό. Κάλεσε όλους τους προκρίτους στο Νησί Ιωαννίνων και εκεί τους σκότωσε όλους υψώνοντας την σημαία της επανάστασης.
Ο σουλτάνος όταν το έμαθε διέταξε τον σατράπη της Θεσσαλίας να πάει με δυνάμεις στην Ήπειρο και να καταπνίξει την επανάσταση. Αυτός όμως πήγε ήσυχα και με ειρήνη στην πόλη, έκατσε ένα διάστημα, δήθεν να ξεκουραστεί, και μια μέρα που γινότανε γιορτή, ξαφνικά περικύκλωσε την εκκλησία, έκλεισε τις πόρτες και τους έπιασε όλους. Τους άνδρες τους άφησε ελεύθερους. Από τις γυναίκες όμως πήρε τις πιο νεαρές και τις ομορφότερες και τις πάντρεψε με Οθωμανούς, στους οποίους έδωσε όλη την κτηματική περιουσία των συζύγων και πατέρων τους. Μετά την πράξη αυτή, τα Ιωάννινα έγιναν οθωμανική πόλη, ενώ οι Τούρκοι που πήραν τις γυναίκες διορίστηκαν σπαχήδες της επαρχίας. Από αυτούς κατάγονται οι Οθωμανοί των Ιωαννίνων, οι λεγόμενοι Σκοταράδες.
Πηγές
Κατηγορία:Ιστορία των Ιωαννίνων
Κλεισούρα Αιτωλοακαρνανίας
Το Φαράγγι της Κλεισούρας ή συνηθέστερα Κλεισούρα της Αιτωλοακαρνανίας είναι ένας γεωλογικός σχηματισμός στο όρος Αράκυνθος ή Ζυγός του νομού Αιτωλοακαρνανίας.
Περιβάλλον
Στην περιοχή παλαιότερα ζούσαν μερικά ζευγάρια γυπαετών ενώ σήμερα η περιοχή φιλοξενεί μεγάλο πληθυσμό όρνεων, αλλά και αμφίβιων/ερπετών όπως: Κιτρινοβομβίνες (Bombina variegata scabra), Πρασινόφρυνους (Bufo viridis viridis), Δεντροβάτραχους (Hyla arborea arborea) και Ονυχοχελώνες (Testudo hermanni hermanni). Το φαράγγι μαζί με το βουνό Αράκυνθος είναι ενταγμένο στο δίκτυο Φύση 2000.
Εξωτερικοί σύνδεσμοι
Κατηγορία:Φαράγγια στην Ελλάδα Κλεισουρας Φαραγγι
Εθνική Σουδάν (ποδόσφαιρο ανδρών)
Ιστορία
Το Σουδάν αποτέλεσε μία από τις τρεις ομάδες που συμμετείχαν στο εναρκτήριο Κύπελλο Εθνών Αφρικής, στο Κύπελλο Εθνών Αφρικής 1957 (μαζί με Αίγυπτο και Αιθιοπία). Κατέκτησε το Κύπελλο Εθνών Αφρικής του 1970.
Επιτροπή Τρούμαν
Η λεγόμενη Επιτροπή Τρούμαν, και επίσημα Σύγκλητος Ειδικής Επιτροπής Έρευνας Εθνικού Προγράμματος Άμυνας, ήταν μία διακομματική ερευνητική επιτροπή του Κογκρέσου των ΗΠΑ που συγκροτήθηκε τον Μάρτιο του 1941, επικεφαλής της οποίας ήταν ο γερουσιαστής Χάρυ Τρούμαν, εξ ου και η ονομασία της.
Σκοπός
Σκοπός της επιτροπής αυτής ήταν ο έλεγχος της εφαρμογής του προγράμματος άμυνας επί της παραγωγής αμυντικού εξοπλισμού - πυρομαχικών και ο εντοπισμός ατασθαλιών και κερδοσκοπίας επί των συμβάσεων έργου, δείγματα των οποίων ήταν ήδη ορατά. Πράγματι η Επιτροπή Τρούμαν διεπίστωσε πλήθος τέτοιων παραβάσεων γεγονός που ανέδειξε τον ίδιο τον Τρούμαν σε εντυπωσιακή φυσιογνωμία ικανή να τον προαγάγει τελικά σε σημαντικό σύμβουλο αλλά και "σύντροφο" του Φ. Ρούσβελτ το 1944, αλλά και 34ο Αντιπρόεδρο των ΗΠΑ.
Η Επιτροπή αυτή διατηρήθηκε μέχρι το τέλος του 1945 έχοντας εξετάσει περίπου 1800 μάρτυρες και εκπονώντας περί τις 2.000 εκθέσεις παραβατικότητας.
Ιστορικό ίδρυσης
Εξετάζοντας ο Πρόεδρος κατά πόσο αυτή η αποκάλυψη θα δημιουργούσε ιδιαίτερα προβλήματα στην πολιτική του τελικά αποφάσισε τη σύσταση ειδικής ερευνητικής επιτροπής με ψήφιση από τη Γερουσίας. Έτσι στις 10 Φεβρουαρίου του 1941 ο Τρούμαν ενημερώνοντας σχετικά τη Γερουσία εισηγούμενος τη σύσταση ειδικής επιτροπής η Γερουσία, φέρνοντας το θέμα προς ψήφιση την 1 Μαρτίου του 1941, ψήφισε ομόφωνα τη σύστασή της ορίζοντας πρόεδρο αυτής τον Χ. Τρούμαν.
Επιτροπή Τρούμαν
Η Επιτροπή συγκροτήθηκε από μέλη και των δύο μεγάλων πολιτικών παρατάξεων με πλειονότητα των Δημοκρατικών, λαμβάνοντας έτσι χαρακτήρα διακομματική. Την επιλογή των μελών έκανε ο ίδιος ο Τρούμαν λαμβάνοντας υπόψη την εντιμότητα, αξιοπιστία και την επαγγελματική ευσυνειδησία τους για τον συγκεκριμένο σκοπό. Η επιτροπή πιστώθηκε μ΄ ένα ποσό 15.000 δολαρίων που μέσα σε τρία χρόνια ο προϋπολογισμός της έφθασε τα 360.000 δολάρια. Μέλη της επιτροπής ήταν οι Γερουσιαστές Τομ Κόναλυ, Κάρλ Χατς, Τζέιμς Μιντ, Μόνραντ Γουόλγκρεν, Τζόσεφ Μπωλ και Όουεν Μπρούστερ. Επίσης στην επιτροπή συμμετείχαν ως σύμβουλοι οι Ουγκ Φούλτον, Ρούντολφ Χάλευ και Έρμπερτ Μάλετζ.
Εξωτερικοί σύνδεσμοι
Κατηγορία:Χάρυ Τρούμαν Ε
Πολιτική προστασία
μικρογραφία|Το διεθνές αναγνωρισμένο σήμα της πολιτικής προστασίας, που ορίζεται από τους κανόνες του Διεθνούς Ανθρωπιστικού Δικαίου και χρησιμοποιείται ως ένδειξη προστασίας.
Η πολιτική προστασία αποβλέπει στην προστασία των ατόμων, των ομάδων ή κοινοτήτων από φυσικές ή ανθροπωγενείς καταστροφές ταχείας ή βραδείας εξέλιξης. Οι καταστροφές μπορεί να είναι τεχνολογικές, βιολογικές, χημικές ή πυρηνικές και άλλου είδους που μπορεί να προκληθούν κατά τη διάρκεια ειρηνικής περιόδου, προκαλώντας καταστάσεις εκτάκτου ανάγκης.
Αρχική τους υποχρέωση είναι η προστασία των άμαχων πολιτών από στρατιωτικές επιθέσεις, χρησιμοποιώντας τις αρχές των επιχειρήσεων αντιμετώπισης κατεπειγόντων περιστατικών. Προγράμματα αυτού του είδους είχαν συζητηθεί τουλάχιστον από τη δεκαετία του 1920 και εφαρμόστηκαν σε πολλές χώρες. Ευρέως διαδεδομένη έγινε η έννοια της Πολιτικής Προστασίας, αφού πραγματοποιήθηκε η απειλή των πυρηνικών όπλων.
Κατά το τέλος του Ψυχρού Πολέμου, το επίκεντρο της πολιτικής προστασίας είχε στραφεί πλέον σε καταστάσεις έκτακτης ανάγκης και καταστροφών, και λιγότερο στη προστασία και άμυνα στρατιωτικών επιθέσεων. Η νέα της έννοια, περιγράφεται από μια σειρά από όρους, καθένας από τους οποίους έχει τη δική του σημασία. Όπως σχέδια και προγράμματα πρόληψης, διαχείριση κρίσεων, διαχείριση καταστάσεων εκτάκτου ανάγκης, ετοιμότητα αντιμετώπισης εκτάκτων περιστατικών, σχέδια αντιμετώπισης και αποκατάστασης.
Σε ορισμένες χώρες, η πολιτική προστασία θεωρείται ως ένα βασικό μέρος της «συνολικής άμυνας» του κράτους. Για παράδειγμα, η σουηδική λέξη totalförsvar αναφέρεται στη δέσμευση του έθνους να προσφέρει ένα μεγάλο εύρος πόρων για την άμυνα της χώρας, συμπεριλαμβανομένης της πολιτικής προστασίας.
Ιστορία
Την 1η Μαρτίου του 1990, ο Διεθνής Οργανισμός Πολιτικής Προστασίας (ICDO), όρισε για πρώτη φορά την παγκόσμια ημέρα Πολιτικής Προστασίας. Στόχος του οργανισμού ήταν η υπενθύμιση της σημαντικότητας της Πολιτικής Προστασίας και η ετήσια υπενθύμιση και τιμή των προσπαθειών και ενεργειών των εθνικών υπηρεσιών σε περιόδους καταστροφών.
Η.Π.Α.
Η ρίψη της ατομικής βόμβας το 1945 και η επίτευξη της πυρηνικής ικανότητας της Σοβιετικής Ένωσης το 1949, μετέτρεψε την έννοια της πολιτικής προστασίας. Στις περισσότερες χώρες του ΝΑΤΟ, όπως οι Ηνωμένες Πολιτείες, το Ηνωμένο Βασίλειο, η Γερμανία, καθώς και τo τότε Σοβιετικό Μπλοκ και ειδικότερα στις ουδέτερες χώρες, όπως την Ελβετία και τη Σουηδία κατά τη διάρκεια της δεκαετίας του 1950 και του 1960, πραγματοποιήθηκαν πολλές πρακτικές πολιτικής άμυνας με σκοπό την προετοιμασία των πολιτών για τις συνέπειες ενός πυρηνικού πολέμου.
Κατά τη διάρκεια του πολέμου, δημιουργήθηκαν διάφορα εγχειρίδια προστασίας. Για παράδειγμα, εγχειρίδιο πολιτικής άμυνας, NZ Civil Defence 1943 Wardens’ Handbook, το οποίο χρησιμοποιούνταν από τους αρχιφύλακες και τους φύλακες κτιρίων, σχολείων και τους δεσμοφύλακες καταφύγιων και αγροκτημάτων. Το εγχειρίδιο τους προετοίμαζε για την ενδεχόμενη επίθεση των Ιαπώνων στη Νέα Ζηλανδία.
Κατά τη διάρκεια του Ψυχρού Πολέμου, οι πολίτες είχαν ως σύνθημα την ετοιμότητα, καθώς τον Ιανουάριο του 1951, ο Πρόεδρος Τρούμαν, δημιούργησε την Ομοσπονδιακή Διοίκηση Πολιτικής Προστασίας, το Υπουργείο Εσωτερικής Ασφάλειας της εποχής. Επίσης, διαμορφώθηκαν προγράμματα σπουδών για τα δημόσια σχολεία και πραγματοποιήθηκε διανομή φυλλαδίων και ταινιών, μέσω μιας υπηρεσίας προπαγάνδας εκπαιδευτικού τύπου. Στη διαδικασία συμμετείχαν διαφημιστές μεγάλων εταιριών και διασημότητες. Οι διαφημιστικές εταιρίες είχαν δανείσει τους εμπειρογνώμονές τους στην αποστολή. Οι εφημερίδες πρόσφεραν δωρεάν τοποθέτηση των διαφημίσεων της FCDA, και διασημότητες όπως ο Orson Welles, προσέφερε βοήθεια στις διαφημίσεις της FCDA.
Οι Ηνωμένες Πολιτείες, το 1950 μέχρι το τέλος του Ψυχρού πολέμου 1980, παρουσίασε σε μαθητές το «Duck and Cover», μια μέθοδο για την ατομική προστασία από τις επιπτώσεις μιας πυρηνικής έκρηξης.
Η Ομοσπονδιακή Διοίκηση Πολιτικής Προστασίας (Federal Civil Defense Administration) ιδρύθηκε το 1950, ευαισθητοποιώντας τις καταστροφικές ικανότητες της ατομικής βόμβας. Στις αρχές του 1951, η FCDA, ανακοίνωσε την παραγωγή εννέα ταινιών για το κοινό της Αμερικής, που αφορούσαν την αντιμετώπιση των απειλών. Το 1958, ιδρύθηκε και το πρώτο Γραφείο Πολιτικής Προστασίας και Κινητοποίησης. Ένας οργανισμός αφιερωμένος στη διάδοση του μηνύματος της προστασίας και της ευαισθητοποίησης. Στις δυτικές χώρες, δεν υπήρξε ποτέ ισχυρή πολιτική προστασία λόγω της αντιπαλότητας και επειδή παραβίαζε το δόγμα της Δύσης "mutual assured destruction" (MAD) με τη θέσπιση διατάξεων για επιζώντες. Ως εκ τούτου, οι προσπάθειες για ενημέρωση των πολιτών θεωρήθηκαν και από τις ακτιβιστικές ομάδες ως χάσιμο χρόνου και χρήματος, χλευάζοντας την κυβέρνηση τη δεκαετία του 1950 εώς και του 1960.
Ευρώπη
Ο όρος «πολιτική προστασία» χρησιμοποιείται ευρέως σήμερα εντός της Ευρωπαϊκής Ένωσης και αναφέρεται σε εγκεκριμένα κυβερνητικά συστήματα και πόρους, με στόχο την προστασία του άμαχου πληθυσμού, κυρίως σε περιπτώσεις φυσικών και τεχνολογικών καταστροφών.
Το 1985 ξεκινούν οι δράσεις της Επιτροπής για την Πολιτική Προστασία, καθώς ιδρύεται η υπηρεσιακή μονάδα Πολιτικής Προστασίας υπό τη Γενική Διεύθυνση Περιβάλλοντος. Η συνεργασία των κρατών μελών σε θέματα Πολιτικής Προστασίας, ξεκινά το 1987, όπου θεσπίζεται το πρώτο οργανωμένο δίκτυο Πολιτικής Προστασίας στην Ευρωπαϊκή Ένωση, ονομαζόμενο Μόνιμο Δίκτυο των Εθνικών Αντιπροσώπων (Permanent Network of National Correspondents-PNNC).
Τα πρώτα προγράμματα δράσεων της Πολιτικής Προστασίας, τα οποία ενέκρινε το Συμβούλιο της ΕΕ, ξεκίνησαν το 1997 και ακολούθησαν περαιτέρω προγράμματα την περίοδο του 2000 μέχρι και το 2004. Με απόφαση του Συμβουλίου το 2007, πραγματοποιήθηκαν ανάλογα προγράμματα για την περίοδο του 2007 με 2013 στο Χρηματοδοτικό Μέσο για την Πολιτική Προστασία. Πραγματοποιήθηκε αναδιοργάνωση της μονάδας Πολιτικής Προστασίας και το 2009 χωρίστηκε σε 1)Μονάδα Πολιτικής Προστασίας- Ανταπόκριση σε καταστροφές 2)Μονάδα Πολιτικής Προστασίας – Πρόληψη και Προετοιμασία.
Ελλάδα
Το 1995, καθιερώθηκε θεσμικά η Πολιτική Προστασία με την ίδρυση της Γενικής Γραμματείας Πολιτικής Προστασίας στο Υπουργείο Εσωτερικών.
Πριν το 1995 η αντιμετώπιση έκτακτων αναγκών αφορούσε τη συμμετοχή της διοίκησης και συνδέονταν θεσμικά με έννοιες όπως αυτή της Πολιτικής Σχεδίασης Εκτάκτου Ανάγκης (ΠΣΕΑ) της Παλλαϊκής Άμυνας (Π.ΑΜ), του Δόγματος του Αρχιστρατήγου. Η διοίκηση, μετά το 1974, ορίζει τις Ένοπλες Δυνάμεις έχοντας κυρίαρχο ρόλο στην αντιμετώπιση έκτακτων αναγκών από την εκδήλωση καταστροφών.
Η προστασία της ανθρώπινης ζωής, της υγείας και της περιουσίας των πολιτών αποτελεί μια από τις βασικότερες προτεραιότητες κάθε δήμου στο πλαίσιο της κοινωνικής του αποστολής, αλλά και υποχρέωσή του ως δύναμη πολιτικής προστασίας (Ν. 3013/2002, Άρθρο 3).
Σύμφωνα με το Άρθρο 1 του ( Ν. 3013/1-5-2002- ΦΕΚ-102 Α’/1.5.2002), με στόχο τη μείωση των συνεπειών των καταστροφών, περιλαμβάνεται η μέριμνα των πολιτιστικών αγαθών και των υλικών, των πλουτοπαραγωγικών πηγών και υποδομών της χώρας.
Σημαντικότητα και Στόχοι
Η Πολιτική Προστασία είναι πολύ σημαντικός φορέας μιας σύγχρονης και πολιτισμένης κοινωνίας, ο οποίος τονίζει τη σημασία της αυτο-δυναμίας των πολιτών και των κοινοτήτων. Δεδομένου ότι η Πολιτική Προστασία είναι πάντοτε έτοιμη για την προστασία του πολίτη και σχεδιάζει προγράμματα για την προστασία της ζωής και της περιουσίας του, είναι βέβαιο πως με αυτόν τον τρόπο μπορούν να αποτρέψουν εκατομμύρια θανάτους, καθώς ο πληθυσμός μιας χώρας είναι πολύτιμος και συμβάλλει στην οικονομική και κοινωνική ενίσχυση. Οι άνθρωποι μπορούν να ξαναχτίσουν μια χώρα ύστερα από μια καταστροφή της και ως εκ τούτου, είναι σημαντικό για την οικονομική ασφάλεια της χώρας να προστατεύσει τους πολίτες της.